Rossiyaga kelganiga 5 kun bo‘lgan o‘zbekistonlik is gazidan zaharlanib vafot etdi

O‘zbekistonning Yekaterinburg shahridagi Bosh konsulxonasi 2019-yil 21-noyabr kuni O‘zbekiston fuqarosi A.M. yong‘in va is gazidan zaharlanish oqibatida vafot etganini ma’lum qildi. Bu haqda TIV matbuot xizmati xabar bermoqda.

U 16-noyabr kuni mazkur shaharga ishga joylashish maqsadida kelgan edi.
Ayni paytda Rossiya vakolatli organlari tomonidan tergov oldi tadbirlari o‘tkazilmoqda.
Bosh konsulxona mazkur vaziyatni nazoratga oldi hamda Tashqi mehnat migratsiyasi agentligining Moskva shahridagi vakolatxonasi bilan birgalikda marhumning jasadini vatanga yuborish bilan bog‘liq konsullik-huquqiy, tashkiliy va boshqa masalalarni hal qilmoqda.